Noong unang panahon,
nang bigyan ang kababaihan ng kapangyarihang mamuno
bilang mga mandirigma, reyna at ina ng bansa.
'Di sila yumuyuko sa kahit sinong lalaki.
Umaalingawngaw ang mga kilos nila sa buong kasaysayan nang walang pasintabi.
At wala nang mas kilala pa sa kanila
kaysa kay Cleopatra.
Mapusok ba siya o matalino?
Kasangga ba siya o kaaway?
Maraming beses na natin narinig ang kaniyang leyenda.
Pero iilan lang ang tunay na nakakakilala sa kaniya.
Sa kaniyang katotohanan.
Ako si Isis.
Isa akong diyos.
Sinamba siya at kinatakutan sa Ehipto,
ginagalit at nilalait sa Roma,
isang pinuno na may 'di maikakailang kapangyarihan
na 'di kayang balewalain ng kahit sino.
Mamamatay ako para sa Ehipto.
Para saan mo iaalay ang buhay mo?
Nagmahal siya nang husto, lumaban nang buong tapang,
niloko ang kaniyang mga kalaban.
Nalagpasan ni Cleopatra ang kadiliman ng kasaysayan
at nag-iwan siya ng mga bakas na 'di mabubura ng kahit sinong lalaki.
Ang lola ko ang naging inspirasyon ko.
Uuwi ako sa bahay at ikukuwento ko sa kaniya ang mga natutuhan ko.
"Pinag-aaralan namin ang mga Griyego
at ang mga Romano.
At ngayon, pinag-aralan namin si Cleopatra.
At naaalala ko pa talaga ang sinabi niya sa 'kin no'n,
"Shelley, wala akong pakialam sa tinuturo nila sa inyo sa eskuwelahan.
Black si Cleopatra."
ANG DAKILANG AKLATAN NG ALEXANDRIA 51 BC
Mula 323 BC,
isang pamilya na orihinal na nagmula sa Macedonia, ang mga Ptolemy,
ang namuno bilang mga paraon ng Ehipto.
Pero ngayon, dahil sa biglang paglipat ng kapangyarihan,
mababago nito ang buhay ng isang dalagita habambuhay.
Unang-una sa lahat, isang iskolar si Cleoptara.
Isa siyang siyentipiko.
Isa siyang lingguwista.
Pinahahalagahan niya ang mga 'yon
tulad ng, kundi man labis, pagpapahalaga niya sa politika.
Mahalaga kay Cleopatra ang Aklatan ng Alexandria
dahil mahilig siyang magbasa.
Pinag-aaralan niya ang lengguwahe ng Ehipto,
habang ang kaniyang mga angkan
ay 'di pinahalagahan ang pag-aaral ng sariling wika.
Kapag pumupunta siya sa aklatan noong bata pa siya,
marahil ay nagbabasa siya tungkol sa mga reyna ng Ehipto.
'Yon ang nag-udyok sa kaniya na maging reyna.
Hindi pa ako tapos.
Oras na.
Magkahalong lungkot at saya ang sandaling 'yon.
Napagdaanan 'to ng kahit sinong pinuno.
Para mamuno sila, kailangang mamatay ang mga magulang nila.
Tumigil na kayo sa paghikbi.
Handa na ba ang lahat?
Opo, Ama.
Nakaluklok na sa kapangyarihan ang mga Ptolemy mula pa noong 323 BCE.
Kaya ang pinag-uusapan natin ay nasa...
mahigit 200 taong nakalipas na.
Nasaan ka?
Naging pinuno ng Ehipto ang pamilya ni Cleopatra
dahil heneral ni Alexander the Great ang kauna-unahang Ptolemy,
na sumakop sa Ehipto at ang nagpatalsik sa namumunong dinastiya ng Persia.
Mararahas ang mga Ptolemy.
Hindi sila mga mabubuting tao.
Wala akong tiwala sa kahit sino sa kanila.
May itatanong ako.
Umalis ka!
Maging kalmado ka lang.
Sisirain ng mga hunghang na 'to ang lahat ng ginawa ko.
Hindi si Cleopatra ang pinakamatandang anak na babae ni Ptolemy XII.
Ang totoo niyan, pinapatay na niya ang kaniyang nakakatandang anak
dahil nangahas siyang angkinin ang trono.
Gayunman, mukhang si Cleopatra ang paborito niyang anak.
At sa kaniyang habilin, hangad niya para kay Cleopatra
ang mamuno kasama ang kapatid niyang lalaki, si Ptolemy XIII.
Itatayo kong muli ang pamilya natin.
Kapag tinitingnan kita,
nakikita ko ang sarili ko.
Nasa 17 o 18 taong gulang si Cleopatra nang mamatay ang ama niya.
Kaya sa pagkamatay niya,
medyo nahaharap sa krisis si Cleopatra.
May tatlo siyang buhay na mga kapatid.
Dalawang kapatid na lalaki na nagngangalang Ptolemy
at isang kapatid na babae na nagngangalang Arsinoe.
May dahilan para matakot si Cleopatra sa kayang gawin ng mga kapatid niya,
kahit pa mas bata sila sa kaniya.
Lumisan na ang aking ama.
Siyempre, ako ang mag-aasikaso ng lahat.
Kamahalan. Ako--
Marami na'ng magbabago simula ngayon.
Ano'ng... Ano'ng ibig niyang sabihin?
Lubos na apektado ang kapatid ni Cleopatra sa isang yunuko na si Pothinus,
na siyang nagpalaki sa kaniya.
At may yunuko rin si Arsinoe na nagpalaki sa kaniya,
kaya karamihan sa mga desisyon na ginagawa ng mga kapatid ni Cleopatra
ay hindi talaga mula sa kanila.
Maaaring mahal mo ang kapatid mo,
pero may posibilidad pa rin na pagtaksilan ka nila.
Sa tingin ko, ito ang klase ng relasyon na mayroon siya kay Arsinoe.
May mahabang kasaysayan ang dinastiya ng Ptolemy
na kalaban nila ang isa't isa,
pinapaton ang isa sa mga kapatid, pinapatay ang isa sa mga kapatid.
Kapag lumaki kang isang Ptolemy, ibig sabihin ay sangkot ka
sa tuloy-tuloy na away ng pamilya.
Sinisikap n'yong patayin ang isa't isa at umaasang hindi ka mapatay.
Parang Game of Thrones ang pakiramdam nito.
Ang koronasyon sa Memphis
ang nakakuha sa atensiyon ng mga mataas na administrador at pari.
Ito ang panahon na nagiging parte ang mga pinunong Ptolemaic
ng 3,000 taong gulang na tradisyon ng pagkahari ng Ehipto.
Nagsimula na silang magtipon.
Sinasalubong ni Pothinus ang lahat.
Hindi na ako nagulat.
Upo.
Tinutulungan ka lang niya.
Para lang 'yan sa sarili niya.
Ingatan mo 'yan. Hindi ko pa tapos 'yan.
Dapat maging pantas ka.
At hayaan ang Ehipto sa kamay ng mga hangal?
Mag-ingat ka sa mga sinasabi mo.
Puwedeng ako si Pothinus.
Imposible. Pakaladkad siya kung maglakad.
Oras na para ipakilala ka sa mga tao.
Kilala na ako ng mga tao. Ipakilala na lang nila ang bata.
Alam kong nakakainip ito.
Pero ito ang tradisyon.
At ang mga tradisyon ang nakakasiguro sa mga tao.
Panahon na para sa mga bagong tradisyon.
Halika na.
Tapusin na natin ang mga nakababagot na bagay
para mapagtuunan mo na ng pansin ang mga nakatutuwang bagay,
tulad ng tagtuyot at mga utang natin sa Roma.
Maliban sa mga lalaking tagapayo niya,
may dalawang pang babaeng tagapayo si Cleopatra,
sina Charmion at Iras.
Kasama na sila ni Cleopatra mula pa pagkabata.
At madalas, hindi napagtatanto ng mga iskolar
kung gaano kahalaga kay Cleopatra ang dalawang babaeng 'to.
Umpisahan na.
Sa kasamaang-palad para kay Cleopatra, sa habilin ng ama niya,
dapat mamuno si Cleopatra sa Ehipto, kasama ang kapatid niya, si Ptolemy XIII.
Puwede mong alisin ang kompetisyon sa pagpatay o puwede kayong magpakasal.
'Di ibig sabihin na hindi sila pumapatay,
pinili lang nila munang magpakasal.
Handa ka na, Kapatid?
Mga anak ng Ehipto,
nandito tayo ngayon para saksihan sina Thea Philopator Cleopatra
at Ptolemy Theos Philopator.
Kailangang may lalaki at babaeng paraon
dahil sina Isis at Osiris ang mga pangunahing diyos
sa relihiyon ng Ehipto.
At dahil ang lalaki at babaeng paraon ay mga diyos din,
dapat nilang salaminan sina Isis at Osiris.
Pinapakasalan ng mga diyos ang mga kapatid nila.
Normal 'to sa mga diyos.
Kaya, itinuturing itong wastong gawain.
At lalo pa sa isang pinunong Ptolemaic,
na gustong suportahan ang tradisyonal na relihiyon,
'yon talaga ang paraan.
Inihahandog ko sa inyo...
ang mga bagong silang na sina Osiris at Isis.
Dahil bata pa si Ptolemy, ang kaniyang kapatid na asawa,
may tiyak na kalamangan si Cleopatra sa kaniyang posisyong pang-estratehiya.
Pero may mga makapangyarihang tagapayo si Ptolemy sa korte.
Si Pothinus ang pangunahing tagapayo niya.
Gustong mamuno ni Pothinus.
Si Cleopatra ang hadlang.
Nang makaupo na si Cleopatra sa trono,
isa sa mga unang ginawa niya
ay ang pagtangkang maglakbay
para mapagtibay ang relasyon niya sa mga Ehipto.
Ang baho.
Puwede bang huwag kang bastos?
Mga tao natin sila. Nakatingin sila sa 'tin.
- Pasensiya na. - Kumusta.
Sa tingin ko, ang kagustuhan niya na mas makilala ang mga Ehipto
ang naging paraan niya para mas mapabilang siya sa bansa.
May tatlong pangunahing populasyon sa kabuuan ng Ehipto.
Nariyan ang mga katutubong Ehipto.
Nariyan ang mga Griyego, na dumating kasama ng mga Ptolemy.
Tapos, nariyan din ang malaking populasyon ng mga Hudyo.
Hindi gusto ng tatlong populasyon na 'to ang isa't isa,
pero nagkakaisa sila sa pagkamuhi pagdating sa Roma.
Kadalasan,
inilalayo ng mga Ptolemy ang sarili nila sa mga katutubong Ehipto.
Ano ba, ang ganda niyan. Tingnan mo ang mga kulay.
May ganiyang mga kulay tayo sa 'tin.
Ang pagiging malapit ni Cleopatra sa mga Ehipto
ay tinitingnan at pinaghihinalaan ng mga taong katulad ni Pothinus,
na nagsasabing isa lamang 'tong kahibangan
ng isang hangal na babae.
Pero itinuring ito ng mga katutubo bilang simbolo ng pamumuno.
Ang unang nakatalang pangyayari sa pamumuno ni Cleopatra
ay ang selebrasyon niya sa pagkakabit ng bagong torong Buchis.
Ang makamundong simbolo ng diyos na si Montu,
isang sinaunang diyos ng Ehipto.
At kamangha-mangha talaga 'to,
para kay Cleopatra na maglakbay sa itaas na bahagi ng Ehipto
para ipagdiwang ang ritwal na ito,
ang nagsasaad na gusto niya maging reyna ng Ehipto,
at 'di lang basta reynang Ptolemaic.
Malapit ang damdamin ni Cleopatra sa mga Ehipto.
Pinag-aralan ni Cleopatra ang lengguwahe nila.
Isinabuhay niya ang kanilang relihiyon.
Gusto niyang maalala bilang isang Ehipto.
Hindi natin alam ang lahing pinanggalingan niya.
'Di natin alam kung sino ang nanay ni Cleopatra.
Nagkaroon ng maraming pagsasaliksik
para patunayan na Ehipto ang kaniyang ina
pero 'di pa tayo nakakasiguro.
Wala ring nakakasiguro kung sino ang lola ni Cleopatra.
Binigyan ng palayaw ang ama ni Cleopatra na hindi lehitimo,
kaya kinilala na lang ng mga tao
na maaring kabilang sa korte ng hari ang kaniyang ina.
Posible rin na isa siyang Ehipto.
Iba't iba ang kulay ng balat ang mga sinaunang Ehipto,
na makikita natin sa ibang mga kulturang Aprikano ngayon.
Nag-iiba ang kulay ng balat mula black hanggang mapusyaw na kayumanggi,
katulad ng mga tao sa South Sudan
hanggang sa kasalukuyang Ehipto.
Kahit na sinasagisag ni Cleopatra ang kaniyang sarili bilang isang Ehipto,
kaduda-duda na pinipilit natin na siya ay taga-Europa.
Kung susuriin ang mga paglalarawan sa kaniya,
magkakaiba ang hitsura niya,
depende sa kung sino ang naglalarawan sa kaniya.
Nag-iiba ang paglalarawan sa kaniya, nag-iiba ang pagkakakilala sa kaniya.
Para siyang isang hunyango.
Nakakabighani si Cleopatra dahil naiisip natin siya,
na lahat tayo ay may pagkakakilanlan sa kaniya.
Naiisip ko na parehas kaming kulot ang buhok
at pareho kami ng kulay ng balat.
Ang ilan sa mga hamon na hinaharap ni Cleopatra
nang maluklok siya sa trono pagkatapos mamatay ng ama niya
ay ang malaking utang na iniwan nito.
Umaasa lang ang Ehipto sa Roma noong mga panahong 'yon.
At sinisikap nang husto ng mga Ptolemy na mapanatili ang kasarinlan.
Umuusbong ang kapangyarihan ng Roma.
Naiintindihan ng Roma
na ang Ehipto ang pangunahing bukirin ng Mediterranean.
Pero nasa alanganing sitwasyon ang Ehipto.
Ang Nile, na dapat bumaha kada taon para makapag-ani ng pananim,
ay ilang taon nang hindi bumaha sa parehong lebel.
Hindi 'to kasalanan ni Cleopatra.
Hindi naman talaga kapag natural na pangyayari.
Pero nalagay sa alanganin si Cleopatra dahil dito.
Dapat pumunta ako nang mas maaga.
Nandito ka na ngayon.
Buksan ang mga imbakan ng trigo ng hari.
Pakainin na natin sila.
Magtayo na rin tayo ng templo.
Bigyan natin sila ng pag-asa.
Maaalala nila 'to.
Ako rin.
Mabuti na lang at dumayo ako.
May digmaang sibil na nagaganap sa Roma.
Tungkol na naman ito sa kapangyarihan.
Dalawang lalaki ito.
Si Julius Caesar na kumakatawan sa "mga tao,"
at si Pompey the Great
na kumakatawan sa Optimates o mga mayayaman.
Nangutang nang malaki ang ama ni Cleopatra, si Ptolemy XII,
lalong-lalo na kay Pompey.
Ang relasyon talaga ng Ehipto sa Roma ay...
parang mahirap na pinsan.
Hindi madali na panahon ito para kay Cleopatra.
Alam niya na ang kapatid niya, na si Ptolemy XIII,
ay nalilinlang ni Ponthinus.
Gusto niya ng diplomasya.
Gusto niyang makipagtulungan kay Pompey, para malaman ang kagustuhan niya.
Pero may ibang plano sina Pothinus at Ptolemy XIII.
Bakit mo tinanggihan ang hiling ni Pompey?
Natatalo na siya sa digmaan. 'Di ba?
Bagong patakaran na ba ang pag-iwan sa mga kakampi natin?
Tinulungan niya tayo nang ipatapon ang ama natin,
nasaan na ang iyong dangal?
Mawalang galang lang, nagpadala tayo ng mga sundalo nang lumapit siya sa 'tin,
at 'di 'yon nakatulong.
Nag-iingat lang ang ating kamahalan.
Hindi tamang magpadala tayo ng mga mabubuting sundalong Ehipto
sa malupit na digmaan ng mga Romano.
Pinaghirapan ng ating ama
na siguruhing ang Ehipto ang kamay na magpapakain sa Roma,
hindi lang basta maging kolonya.
Ang pag-iingat mong ito ang--
Nagugutom na ang mga Ehipto dahil sa pagpakain natin sa Roma.
At mabanggit ko lang ang tungkol sa binuksang mga imbakan sa timog.
Ano pa ang natitirang makakain sa Alexandria?
Masyadong mapanganib
kung mangingialam tayo sa politika ng Romano.
Damay na tayo sa politika ng Roma, Pothinus.
Ang mga taong nagpapayo kay Ptolemy XIII
ang talagang may kontrol sa puntong 'yon.
At ang pangunahin nilang layunin ay ang patayin si Cleopatra.
Nagawang makakuha ni Pothinus...
ng mga taga-Alexandria sa panig niya.
At nagsagawa sila ng pag-alsa sa palasyo.
Ito ang nag-udyok kina Cleopatra at Arsinoe na tumakas.
Alam niyang suportado sa kaniya
ng mga taong nakatira sa Memphis at Thebes.
Tapat ang mga taong ito sa kaniyang ama.
At sa hilagang Ehipto siya unang nagtago.
Babalik ako para ipaglaban ang trono ko.
Kaninong hukbo ang isasama mo?
Ilang sundalo ang matitipon natin mula sa timog ng Ehipto?
Kukulangin ka.
Kaunti lang din ang mapagkakatiwalaan mo.
Pamumunuan ni Achillas ang hukbo ng kapatid mo.
Kailangan mo ng mga lalaki na 'di matatakot sa kaniyang kagalingan.
Hindi ko akalaing kikilos nang gano'n kabilis si Pothinus.
Minaliit mo siya.
Pero mahirap makita ang ulupong sa mataas na damo,
maliban kung isa kang ibon.
Pupunta ako sa silangan sa Siria. May mga kaibigan ang aking ama roon.
Mga kaibigan na kilala ka bilang tunay niyang tagapagmana.
Lumaki si Cleopatra sa Alexandria.
Nasa pagkatao niya 'to.
Kaya, masakit na karanasan para sa kaniya ang mapatapon.
At umaasa siguro siya na makabalik sa lalong madaling panahon.
Sigurado ako na si Cleopatra ang tipo na 'di marunong sumuko.
Talagang palaban siya.
Dalawang taong namalagi si Cleopatra sa Syria.
Sa panahong 'yon, nakabuo siya ng sarili niyang hukbo.
Kailangan niya lang mabuhay,
ito ang pinakatama niyang gawin.
Nasa kaniya ang suporta ng mga Ehipto.
Nasa kaniya ang suporta ng mga taga-Syria.
Pakiramdam niya siguro na malakas siya.
Mula nang mapilitan si Cleopatra na lisanin ang Ehipto,
maiisip nating nagpaplano siya
kung paano makakabalik sa trono.
At binigyan siya ng tamang pagkakataon.
Sa digmaang sibil ng mga Romano,
nagkaroon ng malaking labanan sa Pharsalus sa Greece.
Natalo ni Julius Caesar si Pompey, ang dati niyang manugang.
Tumakas si Pompey papuntang Ehipto
para humingi ng tulong.
At hindi nagtagal,
sumunod si Julius Caesar.
Bumalik na si Cleopatra sa Ehipto.
Kung pupuntiryahin natin ang mga depensa sa hilaga,
maiiwan bang mahina ang silangang bahagi natin?
Hindi, kung maglalagay tayo ng hukbo rito at dito.
Sige.
Papunta na si Pompey sa kampo militar ni Ptolemy.
Kung susunod si Caesar,
siguradong dadalhin niya ang digmaang sibil dito sa 'tin.
Mawawalan siya ng suporta 'pag nagkataon.
Paano kung gusto niyang maghiganti sa pagsuporta natin kay Pompey noon?
Ano naman?
Puwes, papatayin natin si Pompey.
Hindi natin papatayin si Pompey.
'Yon ang pinakamadaling paraan para kumampi kay Caesar.
Hindi natin papatayin ang manugang ni Caesar.
Kamahalan!
Kailangan itayo ulit 'to.
Napakalaki ng nakataya rito.
Kung hindi makuha ni Cleopatra ang tiwala ni Julius Caesar,
baka mapatapon siya mula sa Ehipto habambuhay
at tuluyan nang mawala sa trono.
Lumapag na si Pompey.
At trinaydor siya.
Si Pothinus ang nagsaayos nito...
at si Pothinus din ang may pakana nang pagpugot kay Pompey.
Nakumbinsi ni Pothinus si Ptolemy XIII
na papaboran sila nito ni Julius Caesar.
Pero hindi nila naintindihan ang karangalan ng Romano.
Sabihin mo sa akin,
sino ang gumawa nito?
Hindi handa sina Pothinus at Ptolemy XIII sa naging reaksiyon ni Julius Caesar.
Galit na galit siya sa pagpatay nila sa dating estadista,
sa naging kapuwa-pinuno ng Romanong Republika,
at sa kaniyang dating manugang.
Ang pagdating ni Julius Caesar sa Alexandria,
ang nagbigay ng tamang pagkakataon kay Cleopatra
para sa bago niyang estratehiya.
Paano natin gagawin 'to?
Maliban kung mabubuhay mo ang patay, hindi ko rin alam.
Kailangan kong makipagkita sa kaniya.
Masyadong mapanganib 'yan.
Nagluluksa at pagod siya mula sa labanan,
ayaw niya nang mahirapan.
Padadaliin ko ang buhay niya.
Mag-iisip ako ng paraan.
Salamat.
Si Caesar ay 'di lang basta-basta.
Siya ang pinakatanyag na tao sa mundo.
Kapag dumadating siya, pinagkakaguluhan siya.
Naging komportable siya sa palasyo sa Alexandria,
kaya nag-alala kaaagad ang magkakapatid
nang dumating si Caesar at naging komportable
sa palasyo nila, sa kanilang lungsod.
Si Cleopatra ang humarap dito sa pagsasabi na,
"Babalik ako sa sarili kong palasyo.
Baka puwede akong makipag-alyansa sa kaniya."
PALASYO NG HARI
Pasok.
Ano 'to?
Humihingi ako ng tawad,
pero ito lang ang paraan para makipagkita sa 'yo.
Ang pagkikita nina Julius Caesar at Cleopatra
ang isa sa pinakasikat na makasaysayang pangyayari na naitala.
Pero ang nakasasabik na kuwento
ng pagpuslit sa kaniya sa karpet ay malabo.
Kahit nakapuslit si Cleopatra papasok,
siguradong ipinasok siya sa loob ng isang bag.
Ang kuwentong ito ay mula sa isang Griyegong mananalaysay, si Plutarch,
na nabuhay nang 150 taon matapos mamatay si Cleopatra.
Wala siyang alam.
Nagkaroon ng tangkang propaganda
para impluwensiyahan ang mga Romano palayo kay Cleopatra.
Kaya kinilala siya bilang manunukso,
imbes na isang magandang babae na kinaaakitan ng lahat.
Parang may hiwagang nakapalibot sa kaniya.
Para siyang nang-aakit,
pero sa masamang paraan.
Iwanan mo kami.
Puwes, kaharap mo na 'ko.
Sa ngalan ko at ng namayapa kong ama,
ang dakilang Ptolemy Auletes,
tanggapin mo sana ang taos-puso kong pakikiramay
sa malungkot na pagpanaw ng dakilang Pompey.
Magkaibigan sila ng aking ama...
kaya parang ama na rin ang turing ko sa kaniya.
Napakabuti niya sa 'min nang ipinatapon kami sa Roma.
At sinuklian n'yo ng kamatayan...
ang kabaitan niya.
Kung ako lang ang nakaupo sa trono, buhay pa sana siya ngayon.
Sinugal ko ang galit mo para sa kaniya.
Nagsilbi kami sa Roma. Nagpadala kami ng mga sundalo.
Hindi 'yon paglaban sa 'yo o masamang balakin sa Roma,
pero simbolo 'yon ng aking pagmamahal at paggalang
sa lalaking itinuring ko na pangalawang kong ama.
Balak kong isama siya pauwi sa Roma.
Patawarin siya...
alang-alang sa namayapa niyang asawa.
Ang anak ko.
Maaalala mong...
nagkita na tayo noon.
Hindi ko naaalala.
Maliit pa lang ako no'n.
Ibang-iba sa pinunong nasa harap mo ngayon.
Ang huling pagkakaalam ko, napatalsik ka sa trono mo.
Siguro.
Pero ayon sa habilin ng aking ama, ako ang kapuwa-pinuno ng Ehipto.
Kung gayon, sabihin mo sa akin.
Cleopatra...
paano ka mamumuno kung tutol sa 'yo ang mga taga-Alexandria?
Tinutulan ka ng senado.
Pero, nandito tayo.
Si Julius Caesar, isang batikang pinuno ng Roma,
ay nakilala si Cleopatra.
Ito ang pagkikita ng dalawang matalinong tao.
Si Cleopatra ay isang kampanteng babae na may kaakit-akit na personalidad.
Halata namang diplomatiko siya.
Aat sa totoo lang, hindi siya yumuyuko kay Caesar.
Binabalanse niya lang ang kapangyarihan nilang dalawa.
Isang matatag na dalagita ang iniharap kay Julius Caesar.
Matalino siya at isa siyang Aprikana,
na hindi lang pinuno ang tingin sa kaniyang sarili
kundi isa ring diyosa.
Kaya siguradong katangi-tangi siya
sa sinumang babae na nakilala ni Julius Caesar sa Roma.
At 'yan ang pagkakaintindi ko rito.
- Hindi. - Oo.
Kung gusto mong maintindihan ang sulat na 'yan,
kailangan mong basahin sa orihinal nitong wika.
Wala akong talento sa wika na 'di tulad mo.
Hindi tulad ng mga babaeng Romano
na inaasahang manatili lamang sa bahay
at 'di mangialam sa usaping politikal,
isang pambansang pinuno si Cleopatra.
Nakakausap siya ni Julius Caesar tungkol sa mga kampanyang pangmilitar,
sa literatura at pilosopiya nang halos magkapantay na pag-intindi.
Maiisip natin na tunay na pag-ibig 'yon,
na pinagtagpo talaga sila sa puso at isip.
Sa kabilang banda, ang relasyon nila
ay maaaring pinagtibay ng estratehiya.
May makukuha si Julius Caesar sa pagtulong niya kay Cleopatra,
at tiyak na mas maraming makukuha si Cleopatra
sa pakikipag-alyansa niya kay Julius Caesar.
Gusto ni Cleopatra na mawala si Ptolemy XIII.
Gusto niyang mawala si Pothinus,
at gusto niyang bantayan nang husto si Arsinoe.
Pero ang pinakagusto niya, mapasa-kaniya lamang ang trono.
Kinatatakutan ni Pothinus si Cleopatra.
Kinatatakutan niya ang kaniyang kakayahan
na gawing tapat ang mga tao sa kaniya.
At kasama na riyan si Julius Caesar at ang mga Romano.
Sumama si Caesar sa kaniya para pakalmahin ang sitwasyon
at subukang iluklok ang naaangkop na mga pinuno sa trono.
KAPULUNGAN SA ALEXANDRIA
Sa tingin ko, hindi talaga handa si Julius Caesar
sa sumalubong sa kaniya pagdating niya sa Alexandria.
Posible na mas magulo ang pamilya nila
kaysa inaakala niya.
Mga magiting na mamamayan ng Ehipto...
alam kong nagsasalita ako para sa lahat
kapag sinabi kong panahon na para sa kapayapaan.
Ako ang tagapagbalita ng kapayapaang 'yan.
Kaya alinsunod sa huling habilin
ni Ptolemy Neos Dionysus,
kinikilala ng Roma ang kaniyang anak na babae,
si Cleopatra Thea Philopator
at ang kaniyang panganay na anak na lalaki,
si Ptolemy Theos Philopator,
bilang mga kapuwa-pinuno ng Ehipto.
Batikang diplomatiko si Caesar.
Nagdesisyon siya na susundin niya
ang mga tagubilin ng pamumuno ni Ptolemy XII.
Ibinalik niya si Cleopatra sa trono
bilang kapuwa-paraon ni Ptolemy XIII.
Binigyan niya si Arsinoe ng kapangyarihan.
Karagdagan pa rito,
at bilang simbolo ng walang-kamatayang pagmamahal namin sa inyo,
ipinagkakaloob din ng Roma
sa pinakabata niyang anak na babae,
si Arsinoe,
at sa pinakabatang niyang anak na lalaki,
si Ptolemy XIV,
ang rehiyon ng Cyprus.
Magpasalamat kayo.
Mahal kayo ng Roma.
Binawasan din ni Caesar ang utang
na dapat bayaran ng Ehipto sa Roma.
Hindi tayo nakasisiguro kung paano ito nagawa ni Cleopatra.
Pero sa palagay ko, nagawan niya ng paraan
na ihanay ang kaniyang sarili sa mga lalaking makapangyarihan.
Masyado silang malapit sa isa't isa.
- Masaya ka? - Sobra.
Nakikipagtalik ka ba sa asawa ko?
Akala ko sa senado ko lang maririnig ang mga kadramahan.
Pinagtatawanan mo ako.
Binabastos mo ako sa sarili kong tahanan.
Kumalma ka.
Huwag mo akong uutusang kumalma!
Ito ang aking tahanan! Akin!
At nananawagan ako sa mga Ehipto na mag-alsa laban sa 'yo at sa Roma!
Ano?
Caesar.
Sa kasamaang-palad para kay Julius Caesar, walang nangyari sa mga plano niya.
Ang totoo niyan, nagkaroon ng digmaang sibil.
Ang tinatawag na Digmaan ng Alexandria.
Sa isang panig, sina Julius Caesar at Cleopatra.
Sa kabila, ang yunuko na si Pothinus,
si Ptolemy XIII, at ang kapatid niyang si Arsinoe.
Ang lungsod ng Alexandria,
sa apat na buwan ng kakila-kilabot na digmaan,
ay lubusang nakatatakot.
'Di lang mga propesyonal... na sundalo ang kasali,
pero mayroon ding nakasama na mga gerilya.
Mayroon mga kaguluhan.
May mga Romanong sinusunog ang malaking bahagi ng lungsod.
Siguradong lahat ng tao ay kinilabutan at natakot sa sakunang ito.
'Di na natin mabilang ang mga patay sa lansangan ng Memphis at Alexandria.
Kumalat na ang mga kaguluhan sa timog hanggang Thebes.
At ang mga imbakan ng pagkain, na naiwang walang bantay,
ay nalimas na.
Kung hindi natin dadagdagan ang buwis sa Alexandria,
mapipilitan tayong umatras at babagsak ang Ehipto.
Isa sa pinakamalaking kawalan
ay ang pagkasunog ng aklatan ng Alexandria.
Inabot ng 300 taon para maitayo ang aklatang ito.
Nawala sa atin ang mapagkukunang ito
dahil sa away ng magkakapatid.
Habang nangyayari ang labanang ito,
nagsasa-ayos ng sarili niyang hukbo si Arsinoe, ang kapatid ni Cleopatra.
Si Arsinoe?
Pinamahalaan niya na ang hukbo ng Ehipto.
Imposible. May nagsisinungaling.
Inutos niya ang pagpatay kay Achillas at dineklara ang sarili bilang pinuno.
Nasa kaniya ang suporta ng mga taga-Alexandria.
Halika. Halika.
Hindi kaya...
Kukuha ako ng tubig.
Tamang-tama ang pagdating mo.
Alam ni Cleopatra na ang pagkakaroon ng anak kay Julius Caesar
ay isang alas sa larong pusoy na sinusubukan niyang laruin sa Roma.
Dala ni Cleopatra sa kaniyang sinapupunan
ang posibleng magbibigkis sa Ehipto at Roma.
Napakamakapangyarihan ng batang ito.
Dalawa ito sa pinakamagiting na sibilisasyon,
dalawa sa pinakamagiting na lungsod sa mundo
na kinatawan ng iisang tao.
At napakahalaga no'n.
Samantala, isang kasawian ang digmaan ng Alexandria
para kay Ptolemy XIII at Arsinoe.
Nang makipagsanib-puwersa si Arsinoe laban kay Julius Caesar...
at natalo,
nahuli siya at ikinulong sa palasyo.
Nakasuot si Ptolemy ng gintong baluti at nakasakay sa barko.
Maaaring nahulog siya o may tumulak sa kaniya,
at nalunod siya dahil sa bigat ng baluti.
Naghanap na kami sa kahabaan ng Nile.
Kailangan nating tanggapin na naanod na siya papunta sa dagat.
Hindi ko alam.
Hindi kaya may sumagip na tapat sa kaniya?
Hindi.
Kamahalan, tigilan mo na 'to.
Hindi na siya banta.
Nanalo si Cleopatra.
At alam niya na...
habang siya'y nabubuhay,
siya ang paraon.
Naligaw ka ba?
Hindi.
Ikaw?
Ano'ng kailangan mo?
Ang maintindihan kung bakit.
Bakit hindi?
Hindi mo naisip na...
karapat-dapat akong mamuno, 'di ba?
Ang munting Arsinoe, binabalewala lang siya ng lahat.
Karapat-dapat din ako tulad mo, kung 'di man higit pa.
- Binigay sa 'yo ang Cyprus-- - Pero Ehipto ang gusto ko!
Hindi isang lalawigang palutang-lutang sa dagat.
Gusto ko ang nararapat para sa 'kin.
Isasama ako ni Caesar sa Roma.
- Para patayin ka. - Mas mabuti pang mamatay
na alam mong mamamatay ka na,
kaysa magising sa kabilang buhay na nagulat.
- Nagtaksil ka-- - Huwag kang mapikon!
- Huwag mo akong sinasabat. - Pasensiya ka na.
Hindi ko akalain na ikaw pala ang kukulangin sa oras.
Kung may pagkakataon ako,
gagawin ko ulit 'yon.
'Wag ka nang umasa.
Nang umalis si Julius Caesar papuntang Roma,
halos pitong buwan nang buntis si Cleopatra.
Siya ang tunay na reyna ng Ehipto.
Sa kasamaang-palad para kay Cleopatra,
may isa pa siyang kapatid na Ptolemy ang pangalan.
At kapag umalis na si Julius Caesar papuntang Roma,
ikakasal ulit siya sa isa pang nakababatang kapatid,
na inaasahang kahati niya sa trono ng Ehipto.
May magpoprotekta sa 'yo, sakaling may gawin siyang hindi mabuti.
Bumalik ka agad para makita ang anak mo.
Paalam, Kapatid.
Tingnan natin.
Malawak ang distansiya mula rito hanggang Roma.
Pinilit ni Cleopatra na mangako si Julius Caesar
na ipapapatay niya si Arsinoe bilang traydor sa Roma.
Hindi nangyari 'yon.
Ang pagsasalin ng subtitle ay ginawa ni Joan G. Cabato